Tervetuloa Isännän pöydässä ohjelmaan.
Olen Martti Ojares ja vieraanani tänään on Matti Mäki. Tervetuloa.
Kiitos. - Kun kysyn nuoruudestasi, niin sanon jo etukäteen, -
kun olen tutustunut siihen mitä elämässäsi on ollut, että en muista, -
että näissä ohjelmissa olisi kenelläkään ollut niin vaikeaa -
ja rakkaudetonta lähtöä tähän maailmaan kuin sinulla.
Käytkö sitä vähän läpi.
Minut otettiin pienenä huostaan kanalasta.
En osannut puhua, minua opetettiin monta vuotta puhumaan.
Koulunkäynti oli alussa heikkoa.
Nälästä oli vatsani turvonnut.
Kun menin Juhalaan, mihin minut sijoitettiin, -
pelkäsin ihmisiä ja menin puun taakse piiloon.
En tuntenut ihmisiä, en osannut puhua, -
tunteita ei ollut mutta se on seuraus siitä, kun lapsuus meni heikosti.
Kaikista paras asia lapsena oli se, että koirankoppi talvipakkasella, -
oli lämmin paikka ja isä ei uskaltanut sinne tulla.
Ainoa lämpö, mitä muistan lapsuudesta, on koirankoppi, -
kun sinne menin pienenä 5-vuotiaana.
Sen seurauksena minusta minusta tuli tunteeton ihminen, kylmä ihminen.
Aikanaan jouduin mielentilatutkimukseen.
Siellä oli lauseke, että tunteeni olivat samanlaisia, -
pystyin tappamaan ihmisen yhtä helposti, kun normaali -
ihminen tappaa kärpäsen. Se kertoo millainen tunne minulla on.
Kun armeijan kävin, mulla ei ollut paikkaa minne mennä.
Menin lomalle ja nukuin puun alla.
Ei ollut ketään kenen luokse olisin voinut mennä.
Olin yksin tässä maailmassa.
Silloin armeijassa ollessasi menestyit hyvin.
Jälkeenpäin mietit, olisiko pitänyt jäädä armeijaan työmielessä.
Et sitä tehnyt mutta elämäsi oli niin puilla paljailla, -
että kun tulit pois, niin ei ollut paikkaa mihin pääsi laittaisit.
Ei ollut paikkaa, mihin päätä laittaa.
Silloin kun pelastuin, niin oli kaksi vaihtoehtoa.
Olisin todennäköisesti kuollut jonkun palmun alle etelässä, -
jos Herra ei olisi minua pelastanut. Kaksi vaihtoehtoa, lähteä maailmalle -
palkasta sotimaan tai sitten Herra.
Minua ei ole kastettu, ei liitetty kirkkoon, ei ole hengellistä taustaa.
Kukaan ei ole kertonut Jumalasta ennen kuin pelastuin. - Aivan.
Nyt tullaankin elämäsi erittäin suureen tienhaaraan, -
jossa tämä, mitä kerroit, miten todella mahdotonta oli, -
että elämää enää syntyi mutta kerro miten se syntyi.
Minulla oli ajatuksena lähteä pois Suomesta.
Sain traktaatin käteen, en tiedä tänäkään päivänä, -
taivaassa saan tietää kuka sen antoi. En tiedä mistä se tuli.
Minulle oli sisäinen tarve katsoa mikä tämä on?
Mikä on Jumala ja sanat, Jumala rakastaa, Jeesus rakastaa minua.
Muistan ne sanat vieläkin ikään kuin videona sen kaiken, miten pelastuin.
Vuonna 2000 tulin katolta ja muisti hävisi kokonaan -
mutta pelastuksen päivän muistin.
Se oli Kaisaniemen koulussa, puiston kulmassa on se koulu.
Siinä on muuri ympärillä. Menin sinne.
Roikosen Pirkko, joka on rullatuolissa, oli äijiä pyytänyt työntämään ulos -
ja tuli pyytämään työntämään sisälle.
Olin kohtelias ja työnsin hänet.
Olin kolmannessa penkkirivissä. Sinä päivänä kuuntelin siellä.
Tuntui, että joku puhui minulle katosta, jostakin mitä en ymmärtänyt silloin.
Olin varmaan äimän käkenä, että mitä tapahtuu?
Kokouksen jälkeen minulta kysyttiin haluanko ottaa Jeesuksen vastaan.
Minulle näytettiin Raamatusta selvästi.
Kun se oli näytetty ja kysyttiin, saako rukoilla ja rukoiltiin.
Oli kuin ilotulitus olisi tapahtunut. Lämpöaalto laskeutui ruumiiseen.
En ole koskaan sellaista lämpöä, läheisyyttä kokenut, -
mitä koin sinä päivänä, kun Jeesus tuli elämääni.
Mikä ihaninta, jälkeenpäin ajateltuna, minut kastettiin yöllä.
Olin niin junttipulli, että kesti kauan opettaa minua ennen kuin ymmärsin -
mitä kaste tarkoittaa. Apostolien aikanakin, kun ihmisiä tuli uskoon, -
he täyttyivät Pyhällä Hengellä ja kastettiin heti, kun he ymmärsivät.
Näin kertoo Raamattu. - Joo, kyllä. Oli aikamoinen käännepiste elämässäsi.
Kun ajattelee, että kaikki se rakkaudettomuus ennen 27 ikävuotta -
ja mikä tyhjiö sinulla oli rakkaudesta.
Jeesus tuli ja täytti sen. Elämä oli varmaan kuin unta näkeväisen.
Olin unta näkeväinen.
Ero oli, Ruotsissa vähän aikaisemmin -
kolme kävi kimppuuni ja tein heille pahasti.
He vammautuivat pahasti mutta minä en tuntenut mitään silloin.
En tuntenut, jos löin tai tein jotakin. Ei ollut minkäänlaisia tunteita.
Se oli ihan kylmää, kuin kärpäsen olisi hoitanut pois.
Mutta kun tulin uskoon, alkoi tunne-elämä tulemaan. - Aivan.
Aloin tuntemaan sääliä. Uskoontulon alussa sain hienon -
lammasvuoritakin kovalla talvipakkasella.
Siihen aikaan oli kaupoissa syvennykset liikkeissä -
yksi vanha mies puliukko värisi kylmissään.
Annoin hänelle takin. Minulla oli lämmin, -
meni hetki eräs henkilö toi samanlaisen takin.
Halusin auttaa. Parhaimmillaan minulla oli 7 puliukkoa yksiössä -
mitkä ruokin, vaatetin, pesin heidät kaikki -
mielestäni se kuuluu asiaan. Oli sellainen halu.
Sinulla oli sääli niin kuin Jeesuksella. Hän tunsi sääliä kansaa kohtaan.
Se oli ihmeellistä,että tuli sisäinen, -
siellä oli sellaista tunnetta.
Sen hallitseminen oli tietenkin vaikeata. - Totta kai.
Kuitenkin elämäsi muuttui todella -
niin että sitten aloit...
Ostit maatilan ja aloit rakentamaan ja tapahtui hyvin paljon -
inhimillisesti katsoen uusia ja myönteisiä asioita.
Tullessani uskoon asuin 10 vuotta Helsingissä.
Olin voimalaitoksessa ja rakennuksilla töissä.
Sen jälkeen siirryin Perniöön pienelle maatilalle.
Hommattiin huonokuntoinen maatila ja muutimme sinne.
Minä olin palavasti uskossa aikaisemmin.
Elämä vei kauaksi Jumalasta.
Minulla on paljon lapsia. Lasten elatus, tekeminen, -
oman tekemisen näkyvyys, nauttiminen, hekumointi tavallaan.
Saan jotakin luoda ja aikaiseksi tekemällä. - Aivan.
Oma paikka oli kuin pilvilinna uima-altaineen kaikkineen. - Kyllä.
Se on hyvin klassista. Jos ihminen ei valvo tilaansa, -
niin maailman henki vie toiseen suuntaan. - Joo.
Raamattu puhuu viisaista ja tyhmistä neitsyistä.
Molemmilla on tieto Jumalasta mutta tyhmät neitsyet nukkuivat.
He nukkuivat, eivät valvoneet omaa tilaansa.
Kun ylkä tuli, he nukkuivat, vain viisaat pääsivät sisälle. - Aivan.
Minullakin oli sama, en valvonut omaa tilaani.
Minä nukuin hengellisesti.
Ruumis eli mutta Pyhä Henki minussa, minä nukutin Hänet.
Sinä ajauduit sitten tilanteeseen, jossa Jumala määrätyllä tavalla -
halusi näyttää, että täytyy tulla uusi suunta elämässäsi.
Vuonna 2000 -
syyskuun ei kuin lokakuun 13. päivä.
Perjantaipäivä olin katolla tarkasta- massa ilmastomiesten koneita.
Teimme kattoja. Liukastuin. Jumala salli sen minulle.
Vihollisen käsiin, henkeä ei vihollinen voinut ottaa -
niin kuin ei Jobinkaan henkeä. Jumala salli sen tapaturman.
Tulin katolta alas lähes 20 metristä.
Viimeinen osuma 8 metrissä.
Poliisien mukaan tulin päälleni, poliisikuvassa on se jälki.
Neljästä kohtaa meni selkäranka, menin koomaan.
Kun heräsin, en muistanut lapsiani.
Ainoa asia minkä muistin lääkäreitten mielestä oli se, -
että muistin kuin videona päivän, kun pelastuin. Sitä hoin.
Kun lapset tulivat, niin kysyin ketä te olette?
Minulta lähti muisti, puhekyky, kädet, jotka ovat luoneet paljon, -
uskonelämän aikana tehneet kaikennäköistä.
Kaikki tämä kyky lähti. Jumala pysäytti minut totaalisesti.
Oli aivan ihme, että et kuitenkaan kuollut, -
koska varmasti lääketiede ajatteli, että tuosta ei mies selviä.
Saksalainen, joka minut leikkasi, oli kehittänyt laitteen -
millä ainoastaan pystyy minut leikkaamaan.
Se oli veitsenterän verran, että olisi mennyt pieleen.
Selkärankaan tuli mutka. Se meni näin ja näin ja se siirtyi.
Siihen on juotettu ja raudoitettu se paikka kiinni.
Ensimmäinen diagnoosi oli, että olin vihannes lapsille.
Seuraava oli, että minä en liiku. Sen jälkeen hän kyllästyi. - Aivan.
Jumalalla oli vielä jotakin tärkeää sinun elämässä.
Sinulle tuli vielä kaikesta huolimatta sairauksia.
Monenlaisia, syöpää ja tällaisia.
Ensimmäisenä onnettomuuden seurauksena -
tulivat niin kovat kivut ja pää ei liikkunut mihinkään suuntaan.
Se oli rajoitettu raudoilla. Minulle tuli suuret kivut.
Kipupolilla ei pystytty auttamaan.
Selkäydinpuudutus auttoi vain puoli tuntia.
Morfiinia yritettiin syöttää ja opiodi- johteisia lääketieteellisiä huumeita.
Kun söin yhden, sanoivat lapset, että katsoo kattoon ja naureskelee. - Niin.
En ymmärtänyt mistään mitään. - Aivan.
Lääkkeet ja muut hoitivat minua.
Yksi, Jumalan Sana sanoo, -
että Jeesus kantoi kaikki kipuni, kaikki sairauteni ristillä.
Kaikki, ei ole sairautta maailmassa, jota se ei koske.
Sen seurauksena sain myöhemmin paksusuolen syövän.
Muistan sen päivän, kun oli tutkittu, kun lääkäri epäili.
Oma lääkäri Niemen Tarja soitti minulle.
Hän itki, koska hän tietää historiani.
Mitä kaikkea elämässäni on tapahtunut.
Hän itkien ilmoitti, että on pahasti levinnyt paksusuolen syöpä.
No mitä sitten? - Minua tutkittiin ja kerroin siitä lapsille.
Itse en osannut ottaa sitä vakavasti.
Kerroin lapsille ja ajoin 2 päivässä varmaan 1200-1400 km.
Kävin jokaisen luona mutta kun tulin reissulta olin väsynyt.
Ähtärissä oli... Vaimo laittanut yöpöydälle Ykköslehden.
Ähtärissä oli hengellinen kokous ja Timo Närhi paikalla.
Minulle tuli "naks", tuolta saan avun. Jumala käyttää Närhin Timoa.
Menin kokoukseen ja pyysin Timoa rukoilemaan, koska mulla tällainen.
Timo rukoili puolestani. Sitten uudestaan.
Timo oli sanonut vaimolleni, että Matti uudestaan tänne.
Sitten hän voiteli ja tuli -
vähän samanlainen tunne, kun täytyin Pyhällä Hengellä aikanaan.
Lämpö tuli lävitseni. Se oli ihana, pieni hetki. - Joo.
Kokous meni siinä, ylistettiin.
En osannut edes epäilläkään sitä -
etteikö Jumala koskettanut sillä hetkellä.
Minua testattiin uudelleen Tampereella ja Seinäjoella.
Ei syöpää vatsassa, munuaisissa, maksassa, ei suolessa.
Kun syöpälääkäri kertoi minulle siitä -
hän ohitti sen hetken, hoitaja hyppi tasajalkaa.
Myöhemmin sain tietää, että hän oli alavutelainen uskossa oleva.
Lääkäri meni ohi siitä hetkestä, kun sanoi sen.
Sitten haukkoi henkeä vähän aikaa. "Ei sinulla ole syöpää."
Nämä tulokset on puhtaat. Ei hän voi uskoa siihen.
Hän lupasi tähystää, viikko tai kaksi sen jälkeen.
Hän tähysti ja sanoin "Katso tuota ruutua, suoli on kuin pikkupojalla."
Aamen. -Tätä tekee Jeesus. Kaikki samalla ristillä.
Kaikki uskovat, että Jeesus antaa synnit anteeksi -
mutta ihan samalla ristillä, hän kantoi kaikki sairaudet. - Aamen.
Ei ole lueteltu erikseen, vaan lukee kaikki Hän kantoi verihaavoissaan.
Joo. Tässä matkan varrella vielä esikoispoikasi -
oli hyvin vakavasti loukkaantunut.
Se oli ensimmäinen Jumalan kohtaaminen kätilöopistolla, -
kun poika syntyi 37 vuotta sitten.
Hänen lonkkansa todettiin väljäksi ja joutui pitämään lyijyvyötä, -
että pystyisi liikkumaan.
Seurakunnasta tulivat ihmiset rukoilemaan Matiaksen puolesta.
Herra paransi ja kun lähti Kätilöopistolta ei tarvinnut pitää -
lonkkavöitä, lyijyvyötä. Puristus mikä antaa painoa lonkalle.
Jeesus tekee ja poika harrastaa potkunyrkkeilyä, -
tennistä ja on rakennuksella töissä. - Aamen. Valtavia ihmeitä.
Kyllä. Sinulla on tosiaan näitä parantumisia ja monenlaisia ollut.
Millä tavalla vaimosi on ollut rinnallasi?
Hän on paras tuki ollut, paras tuki Jeesuksen lisäksi.
Joo. - Hän on lähellä, uskovainen ja rukoilee todella.
Hän rukoilee tälläkin hetkellä, kun olen tässä. - Aivan, mahtavaa.
Sinulla oli monia sairauksia ja pelastumisia.
Vielä voisit muutamia käydä läpikin.
Minulla on virtsakivet, munuaiskivet menneet 4 kertaa läpi.
En ole koskaan antanut niitä ampua tai leikata. - Joo.
Olen kärsinyt, koska ei ole maailman suurin kipu.
Tiedän suurempia kipuja. Sen seurauksena munuaisallas repesi.
Se alkoi vuotamaan. Sitä leikattiin 3 kertaa.
Ensin 2 kirurgia aina kerralla, ei päässyt läpi.
2 seuraavaa kertaa, eivät saaneet kokonaan tyrehdytettyä.
En halunnut maata sairaalassa. Heti kun puudutus lakkasi -
ja sain jalat alle, niin livistin ja hyppäsin autoon ja kotiin.
Kotona oli samanlainen tila, kun oli syöpä.
Näin lehdessä, että Ääneskoskella, Elävissä kivissä on kokous -
ja Hilvo paikalla. En ole koskaan perustanut kirkon rovasteista -
ja siinä lukee kirkon rovasti. Rovasti vielä, Hilvo.
Silloin en ajatellun sitä ollenkaan. Hän on Jumalan palvelija.
Ajoin 145 km sinne vaikka vaimo sanoi, etten voi ajaa.
Ajattelin että jos pääsen istumaan, niin ajan. Vaimolla ei ole korttia.
Ensimmäisenä menin kokouksen jälkeen Hilvon eteen ja hän rukoili.
Ennen sitä menin vessaan mutta särki niin pahasti, -
että en voinut mennä pöntölle, piti lavuaariin tehdä asiani.
Se kesti ja kesti ja oli tuskallista. Kaikki miehet tietävät, -
kun miehen alapää on kipeä, niin se on kipeä todella. Miehen arin paikka.
Rukouksen jälkeen, kun Hilvo oli laskenut kätensä päälleni, -
syöksyin ensimmäisenä vessaan testaamaan. Kun minä olen minä.
Olen aika yksinkertainen. Katsoin, kuinka Jumala hoiti homman kotiin?
Varmaan puoli salia kuuli, kun huusin halleluja yläkerran vessasta.
Ei mitään ongelmaan, ei kivun kipua. Eikä minkäänlaista vuotoa.
Ei minkäänlaista kipua sen jälkeen. Vaimo sai Herralta sanan.
"Herra ei halua, että Matti kärsii." - Aivan, aamen.
Vähän ennen kuin Hilvo alkoi rukoile- maan, niin vaimo sai tämän Herralta.
Lupauksen ja kaikki mitä Jeesus lupaa tässä kirjassa on aamen. - Joo.
Sitten kun sinua laitettiin monenlaisilla raudoilla, -
kun olit isossa onnettomuudessa.
Et pystynyt kääntämään päätä ja mitä muita rajoitteita mahtoi ollakaan.
Minulla on 4 kohtaa. Titaania on täällä ja -
lonkasta on otettu luuta ja tehty lääketieteellistä betonia ja juotettu.
Näkyy hyvin kuvissa juotokset. Kaularanka jäykistetty. - Joo.
On hoidettu Käpylästä useasti. Suomen parhaimmat lääkärit.
Suomen parhaimmat huippu- urheilijoidenkin fysikaaliset ovat -
hoitaneet vakuutusyhtiön piikkiin. Eivät saaneet päätä kääntymään kuin näin.
Autoa ajaessa on pitänyt kääntyä näin.
Lääkärit veivät kortin sen takia, kun pää ei käänny.
Sain vakuutusyhtiön luottokortin takaisin.
Sitten kun saivat vähän kääntymään piti käydä simulaattorit, -
se oli iso rulianssi, että sain kortin takaisin.
Oli todella hankalaa ja saunassa en ole pystynyt olemaan ollenkaan.
Raudat ovat kurkun takana -
ja tästä kuuma vaikuttaa kuin kuparia panisi kaulaan.
Alkaa täällä punoittamaan ja tuntee kuumuutta.
Olin Elävissä kivissä Ääneskoskella.
Siellä oli Hoppen Vaasasta, Jumalan palvelija.
Yksikään ihminen ei tässä maailmassa ole kaatanut minua -
5-vuotiaan jälkeen. - Niin.
Silloin, kun hän rukoili puolestani, mun polvet löivät setsuuria.
Olin ihan urpona, että mitä tapahtuu?
Jos äijät eivät olisi pitäneet kiinni takaa, niin olisin mennyt lattialle.
Sen jälkeen menin paikalle mutta Hoppen sanoi, että tule uudestaan, -
tämä ei ole selvä. Menin uudestaan rukoiltavaksi -
ja taas tuli aalto ja polvet löivät setsuuria.
Olin ihmeissä, että miten tämä on mahdollista.
Ei Jumala ollut koskaan ennen minua kaatanut.
Jumalan voimalataus oli niin suuri, että heikko äijä meni tsot, tsot.
Vähän aikaa siinä. Kokous meni ohi, -
mentiin kotiin ja seuraavana päivänä -
ensimmäinen asia mitä ihmettelin oli, kun mentiin saunaan.
Heitin löylyä pikkuisen, ei tunnu mitään.
Heitin enemmän löylyä, lopuksi vaimo sanoi, että älä heitä niin paljon.
Havahduin, nyt on jotain tapahtunut, -
kun kurkussa ei enää tuntunut kuumuus. - Joo.
Sitten menin fysikaaliseen, minulla oli oma aika.
Olen kerran viikossa käynyt fysikaa- lisessa, vakuutusyhtiö maksaa lystin.
Hän alkoi kääntämään päätäni ja oli ihmeissään, kun se kääntyi.
Se menee, tänne, tänne, tänne.
18 vuoteen leuka ei ole mennyt tänne, nyt se menee tänne.
Ne ovat kaikki rajoittaneet.
Lääkäri oli ihmeissään, että jotain on tapahtunut.
Selkäranka tullaan tietokoneella kuvaamaan ensi vuonna, että mitä -
on tapahtunut, koska ulkonaisesti ei pysty sanomaan.
Jotakin Jumala on tehnyt, koska kun ajan autolla, -
pystyn kääntämään pääni, ei mitään ongelmaa, menee kuin väkkärä.
Olisiko mahdollista, että Jumala olisi ottanut metallin kokonaan pois.
Jumala on ottanut metallin pois, tehnyt ihmeen, -
että pääsen taas eteenpäin helpolla. - Joo.
Olen aina sanonut ja sinä sanoit, kun oltiin kahvilla ja syömässä, -
että kun alhaalta pelastuu, niin se on kuin lataus. - Kyllä.
Kun on paljon saanut anteeksi niin paljon rakastaa. - Kyllä.
Sanotaan vain leikkimielisesti, -
että kun on paljon pahaa tehnyt niin saa olla täällä kauan. - Joo, aivan.
Sinä olet käynyt sellaisen elämänkoulun, että tähän sisältyy -
niin monta oppituntia, että jokaista voisi hyvin laajasti käydä läpi.
Mitä on tapahtunut ja mitä Jumala on tehnyt.
Emme koskaan osaa sitä kuitenkaan ymmärtää, koska Hän on niin paljon -
suurempi kuin ajatuksemme ettemme tajua. On aika vaikea ajatella, -
että metalli, joka on 18 vuotta on pitänyt pääsi jäykkänä, -
vain yhtäkkiä rukouksessa poistuu. - Aamen.
Sinä olet varmaan kertonut tämän ympärilläsi monessa paikkaa.
Ovatko ihmiset ymmärtäneet, että hetkinen, Jumala on?
On paljon tapahtunut sellaista, että Jumala voi.
Paljon on pyydetty netin ja puhelimen kautta, että voitko rukoilla.
Joo. - Olen sanonut, että minä en kykene parantamaan, se on Jumala.
Jeesus pystyy parantamaan. - Joo.
Haluan lukea Raamatusta pätkän, -
Ps. 50:15 ja 23, vain osan.
”Ja avuksesi huuda minua hädän päivänä, -
niin minä tahdon auttaa sinua, ja sinun pitää kunnioittaman minua.
Joka kiitosta uhraa, se kunnioittaa minua"
Hädän päivänä, minulla oli hädän päivä, -
kun on sattunut näitä sairauksia. Jumala, Hän vastaa Sanastaan.
Uskokaa se, Jumala parantaa tänä päivänä -
saman lailla kuin apostolien aikana.
Mikään ei ole muuttunut Jumalan suhteen.
Jumalalla on samat voimavarat ja myös meillä.
En halua korostaa ihmisiä, joita Jumala on käyttänyt, -
vaan Jumalaa, joka on tehnyt näiden ihmisten kautta, -
jotka ovat uhranneet elämänsä Herralle.
Tänä päivänä, sinä joka katsot tätä, -
sinulla on sama mahdollisuus antaa elämäsi Herralle, -
saada kaikki syntisi anteeksi, -
nauttia tässä ajassa, Herran läsnä- olosta ja iankaikkisesta elämästä.
Samaan diiliin kuuluu, -
kun saat syntisi anteeksi, kantaa Hän kaikki sairautesi.
Ei ole sellaista sairautta, mitä Jeesus Kristus ei kantanut Golgatalle.
Siellä roikkuessaan hän sovitti kaikki sairautemme ja syntimme.
Luota Jeesukseen.
Hän on ainoa maailmassa, minkä sana pitää.
Mahtavaa, tämä rukouksesi oli piste iin päälle siitä, -
miten ilmaiset sitä kiitollisuutta, -
mitä koet tällä hetkellä siitä, mitä Jumala on elämässäsi tehnyt.
Kun saat kertoa tästä, näet miten Jumala -
sitä kautta vie evankeliumia eteenpäin.
Kiitos Matti. Oikein sydämeni pohjasta kiitän tästä, että tulit ohjelmaan.
Tämän kautta moni katsoja myös kokee, että -
meillä on elävä, todellinen Jumala, mistä Raamattu kertoo. - Aamen.
Siunausta sinulle. ― Kiitos.
Olet juuri katsonut Isännän pöydässä ohjelman.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola